Διάταξη του Πρωτοδικείου (πρώτο τμήμα) της 7ης Φεβρουαρίου 2001. - Sonia Marion Elder και Robert Dale Elder κατά Επιτροπής των Ευρωπαϊκών Κοινοτήτων. - Διεξαγωγή αποδείξεων - Προσκόμιση εγγράφων. - Υπόθεση T-36/00.



Συλλογή της Νομολογίας του Δικαστηρίου 2001 σελίδα II-00607



Διάδικοι

Σκεπτικό της απόφασης

Διατακτικό



Διάδικοι

Στην υπόθεση T-36/00,

Sonia Marion Elder και Robert Dale Elder, κάτοικοι Dundee (Ηνωμένο Βασίλειο), εκπροσωπούμενοι από τον Μ. S. Crosby, sollicitor,

προσφεύγοντες,

κατά

Επιτροπής των Ευρωπαϊκών Κοινοτήτων, εκπροσωπούμενης από τους U. Wölker και X. Levis, με τόπο επιδόσεων στο Λουξεμβούργο,

καθής,

που έχει ως αντικείμενο αίτηση ακυρώσεως της αποφάσεως της Επιτροπής της 20ής Ιανουαρίου 2000, η οποία δεν επέτρεψε την πρόσβαση στα πρακτικά της συμβουλευτικής επιτροπής του φόρου προστιθεμένης αξίας,

ΤΟ ΡΩΤΟΔΙΚΕΙΟ ΤΩΝ ΕΥΡΩΑΪΚΩΝ ΚΟΙΝΟΤΗΤΩΝ

(πρώτο τμήμα),

συγκείμενο από τους B. Vesterdorf, ρόεδρο, Μ. Βηλαρά, N. J. Forwood, δικαστές,

γραμματέας: H. Jung

εκδίδει την ακόλουθη

Διάταξη

Σκεπτικό της απόφασης

Λαμβάνοντας υπόψη τα άρθρα 65, περίπτωση β_, 66, παράγραφος 1, και 67, παράγραφος 3, τρίτο εδάφιο, του Κανονισμού Διαδικασίας του ρωτοδικείου.

Εκτιμώντας ότι, με έγγραφο της 30ής Νοεμβρίου 1998, οι προσφεύγοντες, βασιζόμενοι στην απόφαση 94/90/ΕΚΑΧ, ΕΚ, Ευρατόμ, της Επιτροπής, της 8ης Φεβρουαρίου 1994, σχετικά με την πρόσβαση του κοινού στα έγγραφα της Επιτροπής (ΕΕ L 46, σ. 58), ζήτησαν να έχουν πρόσβαση σε ορισμένα πρακτικά της συμβουλευτικής επιτροπής του φόρου προστιθεμένης αξίας (στο εξής: επιτροπή ΦΑ).

Εκτιμώντας ότι τα πρακτικά αυτά αφορούν ενδεχόμενες διαβουλεύσεις μεταξύ της επιτροπής ΦΑ και του Ηνωμένου Βασιλείου πριν από τη δημοσίευση σ' αυτό το κράτος μέλος, το 1994 και 1997, νομοθετικών κειμένων που κάνουν χρήση της δυνατότητας του άρθρου 4, παράγραφος 4, δεύτερο εδάφιο, της έκτης οδηγίας 77/388/ΕΟΚ του Συμβουλίου, της 17ης Μα_ου 1977, περί εναρμονίσεως νομοθεσιών των κρατών μελών, των σχετικών με τους φόρους κύκλου εργασιών - Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. 09/001, σ. 49).

Εκτιμώντας ότι, με έγγραφο της 20ής Ιανουαρίου 2000, ο γενικός γραμματέας της Επιτροπής πληροφόρησε τους προσφεύγοντες για την απόφασή του να μην επιτρέψει την πρόσβαση στα πρακτικά αυτά, με την αιτιολογία ότι η κοινολόγησή τους θα απέβαινε σε βάρος της προστασίας της εμπιστευτικότητας που είχε ζητηθεί από το νομικό πρόσωπο που παρέσχε την πληροφορία καθώς και σε βάρος της προστασίας του συμφέροντος του οργάνου σχετικά με το απόρρητο των διασκέψεων.

Εκτιμώντας ότι, υπό τις παρούσες συνθήκες, είναι αναγκαίο να συμπληρωθεί η διεξαγωγή αποδείξεων στην προκείμενη υπόθεση και να ληφθεί το πλήρες κείμενο των πρακτικών της επιτροπής ΦΑ στα οποία η Επιτροπή δεν επέτρεψε την πρόσβαση.

Εκτιμώντας ότι, σύμφωνα με το άρθρο 67, παράγραφος 3, τρίτο εδάφιο, του Κανονισμού Διαδικασίας, τα έγγραφα που θα προσκομιστούν από την Επιτροπή δεν θα γνωστοποιηθούν στους προσφεύγοντες.

Διατακτικό

Για τους λόγους αυτούς,

ΤΟ ΡΩΤΟΔΙΚΕΙΟ (πρώτο τμήμα)

διατάσσει:

1) Η Επιτροπή θα προσκομίσει ενώπιον του ρωτοδικείου, εντός προθεσμίας δύο εβδομάδων από την κοινοποίηση της παρούσας διατάξεως, τα πρακτικά της συμβουλευτικής επιτροπής του φόρου προστιθεμένης αξίας, στα οποία δεν επετράπη στους προσφεύγοντες να έχουν πρόσβαση.

2) Η παρούσα διάταξη θα κοινοποιηθεί στους διαδίκους.

3) Το ρωτοδικείο επιφυλάσσεται ως προς τα δικαστικά έξοδα.